pythainlp/thailaw-v1.0 huggingface dataset:
ประกาศกระทรวงสาธารณสุข

เรื่อง ผู้ควบคุมการใช้วัตถุอันตรายเพื่อใช้รับจ้าง (ฉบับที่ 2)

พ.ศ. 2558

------------------------------

อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 และมาตรา 20 (2) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ดังต่อไปนี้

ให้ยกเลิกความใน (3) ของวรรคหนึ่ง ในข้อ 5 แห่งประกาศกระทรวงสาธารณสุข เรื่อง ผู้ควบคุมการใช้วัตถุอันตรายเพื่อใช้รับจ้าง พ.ศ. 2550 ลงวันที่ 10 สิงหาคม พ.ศ. 2550 และให้ใช้ข้อความต่อไปนี้แทน

"(3) มีหนังสือรับรองว่าเป็นผู้ผ่านการฝึกอบรมและการทดสอบความรู้ตามหลักสูตรและหน่วยงานตามที่สํานักงานคณะกรรมการอาหารและยาประกาศกําหนด และต้องอบรมหลักสูตรต่อเนื่องความรู้ผู้ควบคุมการใช้วัตถุอันตรายเพื่อใช้รับจ้าง การจัดการแมลงและสัตว์อื่นทุก 5 ปี ตามหลักสูตรและหน่วยงานที่สํานักงานคณะกรรมการอาหารและยาประกาศกําหนด"

ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 25 ธันวาคม พ.ศ. 2558

ปิยะสกล สกลสัตยาทร

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง แต่งตั้งพนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535

และฉบับที่แก้ไขเพิ่มเติม ที่สํานักงานคณะกรรมการอาหารและยารับผิดชอบ (ฉบับที่ 2)

พ.ศ. 2561

---------------------------

อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535รัฐมนตรีว่าการกระทรวงสาธารณสุขออกประกาศไว้ ดังต่อไปนี้

ข้อ 1 ให้ยกเลิกความในข้อ 5 วรรคหนึ่ง แห่งประกาศกระทรวงสาธารณสุข เรื่อง แต่งตั้ง พนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535 และฉบับที่แก้ไขเพิ่มเติม ที่สํานักงานคณะกรรมการอาหารและยารับผิดชอบ พ.ศ. 2560 ลงวันที่ 29 กันยายน พ.ศ. 2560 และให้ใช้ความต่อไปนี้แทน

“ข้อ 5 ให้ข้าราชการในราชการบริหารส่วนภูมิภาคซึ่งดํารงตําแหน่งต่อไปนี้ เพื่อปฏิบัติการตามพระราชบัญญัติวัตถุอันตราย พ.ศ. 2535 และที่แก้ไขเพิ่มเติม

(1) ผู้ว่าราชการจังหวัด ยกเว้นกรุงเทพมหานคร

(2) นายแพทย์สาธารณสุขจังหวัดเป็นพนักงานเจ้าหน้าที่

(3) เภสัชกรเชี่ยวชาญด้านเภสัชสาธารณสุข สํานักงานสาธารณสุขจังหวัด

(4) หัวหน้ากลุ่มงานคุ้มครองผู้บริโภคและเภสัชสาธารณสุข สํานักงานสาธารณสุขจังหวัด

(5) เภสัชกร กลุ่มงานคุ้มครองผู้บริโภคและเภสัชสาธารณสุข สํานักงานสาธารณสุขจังหวัด

ข้อ 2 ให้ยกเลิกความในข้อ 5 และข้อ 7 แห่งประกาศกระทรวงสาธารณสุข เรื่อง แต่งตั้ง พนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535 และฉบับที่แก้ไขเพิ่มเติม ที่สํานักงานคณะกรรมการอาหารและยารับผิดชอบ พ.ศ. 2560 ลงวันที่ 29 กันยายน พ.ศ. 2560 และให้ใช้ความต่อไปนี้แทน

“ข้อ 6 ให้ข้าราชการซึ่งดํารงตําแหน่งต่อไปนี้ เป็นพนักงานเจ้าหน้าที่เพื่อปฏิบัติการตาม พระราชบัญญัติวัตถุอันตราย พ.ศ. 2535 และที่แก้ไขเพิ่มเติม เฉพาะในส่วนที่เกี่ยวข้องกับ การเปรียบเทียบความผิด

(1) เลขาธิการคณะกรรมการอาหารและยา รองเลขาธิการคณะกรรมการอาหารและยา ในความผิดที่เกิด อ้าง หรือเชื่อว่าได้เกิดขึ้นทุกท้องที่ทั่วราชอาณาจักร

(2) ผู้ว่าราชการจังหวัด ยกเว้นกรุงเทพมหานคร นายแพทย์สาธารณสุขจังหวัด เฉพาะใน ความผิดที่เกิด อ้าง หรือเชื่อว่าได้เกิดขึ้นในเขตท้องที่จังหวัดที่รับผิดชอบ

ข้อ 7 ให้ข้าราชการ พนักงานราชการ และพนักงานกระทรวงสาธารณสุขในราชการบริหาร ส่วนภูมิภาคซึ่งดํารงตําแหน่งต่อไปนี้ เป็นพนักงานเจ้าหน้าที่เพื่อปฏิบัติการตามมาตรา 52 วรรคหนึ่งและมาตรา 54 แห่งพระราชบัญญัติวัตถุอันตราย พ.ศ. 2535 และที่แก้ไขเพิ่มเติมเฉพาะในเขตจังหวัด ที่ตนมีอํานาจหน้าที่ดูแลและรับผิดชอบในการปฏิบัติราชการ

(1) ผู้ว่าราชการจังหวัด ยกเว้นกรุงเทพมหานคร 

(2) นายแพทย์สาธารณสุขจังหวัด

(3) นายแพทย์ เภสัชกร นักวิชาการสาธารณสุข พยาบาลวิชาชีพ เจ้าพนักงานเภสัชกรรม เจ้าพนักงานสาธารณสุข และนิติกรของสํานักงานสาธารณสุขจังหวัด

(4) เภสัชกร โรงพยาบาลของรัฐ สังกัดกระทรวงสาธารณสุข

(5) สาธารณสุขอําเภอ

(6) นักวิชาการสาธารณสุข พยาบาลวิชาชีพ เจ้าพนักงานเภสัชกรรม และเจ้าพนักงาน สาธารณสุข ของสาธารณสุขอําเภอ สถานีอนามัยเฉลิมพระเกียรติ หรือโรงพยาบาลส่งเสริมสุขภาพตําบล

ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 31 ตุลาคม พ.ศ. 2561

ปิยะสกล สกลสัตยาทร

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง การให้แจ้งข้อเท็จจริงเกี่ยวกับวัตถุอันตรายชนิดที่ 1 ที่สํานักงานคณะกรรมการอาหารและยารับผิดชอบ

พ.ศ. 2562

--------------------------------------

อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวงสาธารณสุขโดยความเห็นของคณะกรรมการวัตถุอันตรายออกประกาศไว้ ดังต่อไปนี้


ข้อ ๑ ให้ยกเลิกประกาศกระทรวงสาธารณสุข เรื่อง การแจ้งข้อเท็จจริงเกี่ยวกับ วัตถุอันตรายชนิดที่ 1 ที่สํานักงานคณะกรรมการอาหารและยารับผิดชอบ พ.ศ. 2549 ลงวันที่ 10 มกราคม พ.ศ. 2549


ข้อ ๒ ในประกาศนี้

“วัตถุอันตราย” หมายความว่า วัตถุอันตรายชนิดที่ 1 ที่สํานักงานคณะกรรมการอาหารและยารับผิดชอบ ตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๓ ผู้ใดประสงค์จะผลิตหรือนําเข้าซึ่งวัตถุอันตราย ให้แจ้งข้อเท็จจริงเกี่ยวกับวัตถุอันตรายต่อพนักงานเจ้าหน้าที่ ตามแบบ วอ./สธ 5 ท้ายประกาศนี้ พร้อมเอกสารและหลักฐานตามที่ระบุในแบบดังกล่าว

การแจ้งข้อเท็จจริงตามวรรคหนึ่ง ให้ผู้ผลิตหรือผู้นําเข้าแจ้งข้อเท็จจริงก่อนการผลิตหรือนําเข้าวัตถุอันตรายครั้งแรก


ข้อ ๔ กรณีข้อเท็จจริงตามข้อ 3 เปลี่ยนแปลงไป ให้ผู้ผลิตหรือผู้นําเข้าแจ้งข้อเท็จจริงเพิ่มเติมภายในสามสิบวันนับแต่วันที่มีการเปลี่ยนแปลง ทั้งนี้ การแจ้งข้อเท็จจริงที่เปลี่ยนแปลงให้แจ้งตามแบบ วอ./สธ 16 ท้ายประกาศนี้ พร้อมเอกสารและหลักฐานตามที่ระบุในแบบดังกล่าว

หากข้อเท็จจริงที่เปลี่ยนแปลงตามวรรคหนึ่งเป็นเรื่องของชื่อทางการค้าที่ใช้ภายในประเทศชื่อและอัตราส่วนวัตถุอันตราย (สารสําคัญ) และลักษณะของวัตถุอันตราย ให้ดําเนินการแจ้งข้อเท็จจริงตามข้อ 3


ข้อ ๕ การแจ้งข้อเท็จจริงตามข้อ 3 และการแจ้งข้อเท็จจริงเพิ่มเติมตามข้อ 4 ให้ยื่น ณ สถานที่ ดังต่อไปนี้

5.1 สํานักงานคณะกรรมการอาหารและยา ในกรณีที่ผู้ประกอบการมีสถานที่ผลิตหรือสถานที่เก็บรักษาอยู่ในกรุงเทพมหานคร

5.2 สํานักงานสาธารณสุขจังหวัด ในกรณีที่ผู้ประกอบการมีสถานที่ผลิตหรือสถานที่เก็บรักษาในจังหวัดนั้น ๆ

การแจ้งตามวรรคหนึ่ง ให้แจ้งผ่านระบบเครือข่ายคอมพิวเตอร์ของสํานักงานคณะกรรมการอาหารและยาแทนก็ได้


ข้อ ๖ ประกาศนี้ให้ใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 26 กรกฎาคม พ.ศ. 2562

 

อนุทิน ชาญวีรกูล

รัฐมนตรีว่าการกระทรวงสาธารณสุข
คําสั่งสํานักงานคณะกรรมการอาหารและยา

ที่ 82/2549

เรื่อง ให้พนักงานเจ้าหน้าที่ประจําด่านอาหารและยา

เป็นผู้พิจารณาการนําเข้าวัตถุอันตราย

--------------------------------------

ตามประกาศกระทรวงสาธารณสุข เรื่อง ยกเว้นการนําเข้าไม่ต้องปฏิบัติตามพระราชบัญญัติวัตถุอันตราย พ.ศ.2535 เกี่ยวกับการแจ้งดําเนินการ การขออนุญาต และการขึ้นทะเบียนวัตถุอันตราย ที่สํานักงานคณะกรรมการอาหารและยา มีอํานาจหน้าที่รับผิดชอบ พ.ศ.2548 วันที่ 27 ตุลาคม 2548 กําหนดให้การนําเข้าวัตถุอันตรายชนิดที่ 2 หรือวัตถุอันตรายชนิดที่ 3 เพื่อวัตถุประสงค์ 5 กรณี ให้ได้รับการยกเว้นไม่ต้องแจ้งดําเนินการ หรือขออนุญาต หรือขึ้นทะเบียนวัตถุอันตราย

ฉะนั้น อาศัยอํานาจตามประกาศกระทรวงสาธารณสุข (ฉบับที่ 3) พ.ศ.2545 เรื่อง แต่งตั้งพนักงานเจ้าหน้าที่เพื่อปฏิบัติการเกี่ยวกับวัตถุอันตรายที่กระทรวงสาธารณสุขมีอํานาจหน้าที่รับผิดชอบ วันที่ 26 มิถุนายน 2545 ข้อ 2 (13) (14) ที่กําหนดให้ นักวิชาการอาหารและยา เภสัชกรสํานักงานคณะกรรมการอาหารและยา เป็นพนักงานเจ้าหน้าที่ เพื่อปฏิบัติการตามพระราชบัญญัติวัตถุอันตราย พ.ศ.2535 ประกอบความในมาตรา 32 มาตรา 36 และมาตรา 37 แห่งพระราชบัญญัติระเบียบบริหารราชการแผ่นดิน พ.ศ.2534 เลขาธิการคณะกรรมการอาหารและยา จึงมีคําสั่งดังนี้


ข้อ ๑ ให้พนักงานเจ้าหน้าที่ประจําด่านอาหารและยา ตั้งแต่ระดับ 4 ขึ้นไปเป็นผู้พิจารณาในกรณีดังต่อไปนี้

(1) วัตถุอันตรายที่นําเข้ามาเพื่อใช้สอยส่วนบุคคล หรือใช้เพื่อวัตถุประสงค์เฉพาะเป็นครั้งคราว

(2) วัตถุอันตรายที่นําเข้ามาเพื่อการแสดงนิทรรศการ

(3) วัตถุอันตรายที่นําเข้ามาเพื่อการศึกษาของสถาบันการศึกษา หรือเพื่อใช้ในงานศึกษาวิจัย

(4) วัตถุอันตรายที่นําเข้ามาใช้โดยหน่วยงานที่ต้องปฏิบัติตามมาตรฐานสากลของการใช้วัตถุอันตรายนั้น

(5) วัตถุอันตรายที่นําเข้าเพื่อส่งต่อให้กระทรวง ทบวง กรม ราชการส่วนท้องถิ่นรัฐวิสาหกิจ องค์การของรัฐ สภากาชาดไทย คณะกรรมการกาชาดระหว่างประเทศ องค์การระหว่างประเทศตามกฎหมายว่าด้วยการคุ้มครองการดําเนินการของสหประชาชาติและทบวงการชํานัญพิเศษในประเทศไทย

ทั้งนี้ การนําเข้าวัตถุอันตรายตาม (1) - (4) ข้างต้น ต้องมิใช่นําเข้ามาเพื่อการขาย


ข้อ ๒ การพิจารณาของพนักงานเจ้าหน้าที่ดังกล่าว ต้องเป็นไปตามประกาศกระทรวงสาธารณสุข เรื่อง ยกเว้นการนําเข้าไม่ต้องปฏิบัติตามพระราชบัญญัติวัตถุอันตราย พ.ศ.2535 เกี่ยวกับการแจ้งดําเนินการ การขออนุญาต และการขึ้นทะเบียนวัตถุอันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ.2548 วันที่ 27 ตุลาคม 2548


ข้อ ๓ เมื่อได้มีการพิจารณาดําเนินการแล้ว ให้ผู้พิจารณารายงานให้เลขาธิการคณะกรรมการอาหารและยา ได้รับทราบตามหลักเกณฑ์การรายงานผลการปฏิบัติงานที่สํานักงานคณะกรรมการอาหารและยา กําหนดต่อไป

ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 7 กุมภาพันธ์ พ.ศ. 2549

 

(นายภักดี โพธิศิริ)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การกําหนดหลักสูตรอบรม และหน่วยงานจัดอบรม

ผู้ควบคุมการใช้วัตถุอันตรายเพื่อใช้รับจ้าง พ.ศ. 2559

-----------------------------

โดยที่เป็นการสมควรปรับปรุงประกาศสํานักงานคณะกรรมการอาหารและยา เรื่อง การกําหนดหลักสูตรอบรมและหน่วยงานอบรมผู้ควบคุมการใช้วัตถุอันตรายเพื่อใช้รับจ้าง ลงวันที่ 2 พฤศจิกายน 2550 ให้เหมาะสมยิ่งขึ้น

อาศัยอํานาจตามความในข้อ 5 (3) ของประกาศกระทรวงสาธารณสุข เรื่อง ผู้ควบคุมการใช้วัตถุอันตรายเพื่อใช้รับจ้าง (ฉบับที่ 2) พ.ศ. 2558 สํานักงานคณะกรรมการอาหารและยาออกประกาศไว้


ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง การกําหนดหลักสูตรอบรมและหน่วยงานอบรมผู้ควบคุมการใช้วัตถุอันตรายเพื่อใช้รับจ้าง ลงวันที่ 2 พฤศจิกายน 2550


ข้อ ๒ หลักสูตรอบรมผู้ควบคุมการใช้วัตถุอันตรายเพื่อใช้รับจ้าง ให้เป็นไปตามหลักสูตรผู้ควบคุมการใช้วัตถุอันตรายเพื่อใช้รับจ้าง และหลักสูตรต่อเนื่องผู้ควบคุมการใช้วัตถุอันตรายเพื่อใช้รับจ้าง แนบท้ายประกาศนี้


ข้อ ๓ หน่วยงานจัดอบรมต้องมีคุณสมบัติและสามารถปฏิบัติตามเงื่อนไข ดังต่อไปนี้

(1) เป็นหน่วยงานของรัฐหรือเอกชนที่สามารถจัดหาวิทยากรที่มีความรู้ ความสามารถให้การอบรมและทดสอบความรู้ตามหลักสูตรอบรมผู้ควบคุมการใช้วัตถุอันตรายเพื่อใช้รับจ้าง ตามข้อ 2 ได้

(2) เป็นหน่วยงานที่สํานักงานคณะกรรมการอาหารและยาประกาศกําหนดให้เป็นหน่วยงานจัดอบรม


ข้อ ๔ ให้หน่วยงานที่ประสงค์จะขอเป็นหน่วยงานจัดอบรมหลักสูตรผู้ควบคุมการใช้วัตถุอันตรายเพื่อใช้รับจ้าง หรือหลักสูตรต่อเนื่องผู้ควบคุมการใช้วัตถุอันตรายเพื่อใช้รับจ้าง ตามข้อ 3 ยื่นหนังสือและเอกสารหลักฐานต่อสํานักงานคณะกรรมการอาหารและยา ดังต่อไปนี้ ก่อนจัดการอบรม ไม่น้อยกว่า 30 วัน

(1) รายชื่อวิทยากร คุณวุฒิ และประวัติ

(2) แผนการจัดอบรมรายปี และกําหนดช่วงเวลา

(3) ตารางการอบรม เนื้อหาการอบรมตามหลักสูตร

(4) คุณสมบัติของผู้เข้ารับการอบรม

(5) ค่าลงทะเบียนการอบรม


ข้อ ๕ หน่วยงานที่สํานักงานคณะกรรมการอาหารและยาประกาศกําหนดให้เป็น หน่วยงานจัดอบรม แล้วต่อมามีความจําเป็นต้องขอแก้ไขเปลี่ยนแปลงรายการตามข้อ 4 ให้ยื่นหนังสือเพื่อขอแก้ไขเปลี่ยนแปลงพร้อมเอกสารหลักฐานที่เกี่ยวข้องต่อสํานักงานคณะกรรมการอาหารและยา ก่อนการจัดอบรม

เมื่อสํานักงานคณะกรรมการอาหารและยาพิจารณาแล้วเห็นควรให้แก้ไขเปลี่ยนแปลงรายการตามวรรคหนึ่ง ให้ออกหนังสืออนุญาตให้แก้ไขเปลี่ยนแปลง


ข้อ ๖ ให้หน่วยงานจัดอบรมยื่นรายงานผลการอบรมต่อสํานักงานคณะกรรมการอาหารและยาภายใน 30 วัน นับแต่วันเสร็จสิ้นการอบรม


ข้อ ๗ หนังสือรับรองการอบรมหลักสูตรผู้ควบคุมการใช้วัตถุอันตรายเพื่อใช้รับจ้าง ให้เป็นไปตาม แบบ วอ./ผค.1 แนบท้ายประกาศนี้ และให้มีอายุใช้ใต้ 5 ปี นับแต่วันที่ออกหนังสือรับรอง


ข้อ ๘ ผู้ประสงค์จะเข้ารับการอบรมหลักสูตรต่อเนื่องผู้ควบคุมการใช้วัตถุอันตรายเพื่อใช้รับจ้าง จะต้องสมัครเข้ารับการอบรมภายใน 1 ปี ก่อนวันที่หนังสือรับรองหมดอายุ


ข้อ ๙ หนังสือรับรองการอบรมหลักสูตรต่อเนื่องผู้ควบคุมการใช้วัตถุอันตรายเพื่อใช้รับจ้างให้เป็นไปตาม แบบวอ./ผค.2 แนบท้ายประกาศนี้ และให้มีอายุใช้ได้ 5 ปี นับแต่วันที่หนังสือรับรองเดิมหมดอายุ


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2559

 

( นายบุญชัย สมบูรณ์สุข )

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ทําความสะอาดภาชนะหรือเครื่องใช้ในครัว

ที่ประกอบด้วยสารในกลุ่ม ALKALIS หรือ ALKALIS ผสม SURFACTANTS

------------------------------

อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสารในกลุ่ม ALKALIS หรือ ALKALIS ผสม SURFACTANTS ในผลิตภัณฑ์ที่ใช้ประโยชน์เพื่อการ ทําความสะอาดภาชนะหรือเครื่องใช้ในครัว ต้องปฏิบัติตามข้อ 3 ข้อ 4 และข้อ 7 ของประกาศกระทรวง สาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามี อํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

(1) ประโยชน์              ใช้ทําความสะอาดภาชนะหรือเครื่องใช้ในครัว

(2) วิธีใช้                              ผสมวัตถุอันตราย/ชื่อผลิตภัณฑ์กับน้ําในอัตราส่วน........ล้างภาชนะ

หรือเครื่องใช้ในครัวแล้วล้างออกด้วยน้ําจนสะอาด

(หรือแจ้งตามวิธีใช้จริง)

(3) วิธีเก็บรักษา            เก็บในที่มิดชิด ห่างจากเด็ก อาหารสัตว์เลี้ยง

(4) คําเตือน                1. ห้ามรับประทาน

2. ระวังอย่าให้เข้าตา หรือถูกผิวหนัง หรือสูดดม

3. ขณะใช้ควรสวมถุงมือยาง รองเท้ายาง และภายหลังการใช้หรือ

หยิบจับ ควรล้างถุงมือยาง รองเท้ายาง และมือด้วยน้ํา และสบู่

ทุกครั้ง (แล้วแต่กรณี)

4. ห้ามทิ้งวัตถุอันตราย/ชื่อผลิตภัณฑ์ หรือภาชนะบรรจุลงในแม่น้ํา

คลอง แหล่งน่าสาธารณะ

(5) วิธีแก้พิษเบื้องต้น

1. หากถูกผิวหนัง ให้ล้างออกด้วยน้ําจํานวนมาก ๆ หากเปื้อน

เสื้อผ้า ให้รีบถอดออก แล้วล้างร่างกายด้วยน้ําและสบู่ทุกครั้ง

2. หากเข้าตา ให้รีบล้างด้วยน้ําสะอาดจนอาการระคายเคืองทุเลา

หากไม่ทุเลาให้ไปพบแพทย์

3. หากได้รับพิษจากการสูดดม ให้รีบนําผู้ป่วยออกไปยังบริเวณที่มี

อากาศถ่ายเทได้สะดวก

4. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้

ดื่มน้ําหรือนมปริมาณมาก ๆ แล้วรีบนําผู้ป่วยส่งแพทย์ทันที

พร้อมภาชนะบรรจุ ฉลาก หรือใบแทรกของวัตถุอันตราย/

ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศกระทรวงสาธารณสุข

เรื่อง ยกเว้นการปฏิบัติของการมีไว้ในครอบครองซึ่งวัตถุอันตราย

เพื่อใช้รับจ้าง ตามพระราชบัญญัติวัตถุอันตราย พ.ศ. 2535

ที่สํานักงานคณะกรรมการอาหารและยามีอํานาจหน้าที่รับผิดชอบ

-------------------------

อาศัยอํานาจตามความในมาตรา 5 วรรคสาม มาตรา 20 (1) มาตรา 20 (5) และมาตรา 44 (1) แห่งพระราชบัญญัติวัตถุอันตราย พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตาม บทบัญญัติแห่งกฎหมาย รัฐมนตรีว่าการกระทรวงสาธารณสุข โดยความเห็นของ คณะกรรมการวัตถุอันตรายออกประกาศไว้ ดังต่อไปนี้


ข้อ ๑ วัตถุอันตรายตามประกาศนี้ หมายความว่า วัตถุอันตรายที่สํานักงาน คณะกรรมการอาหารและยาเป็นผู้มีอํานาจหน้าที่รับผิดชอบตามประกาศกระทรวง อุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๒ ผู้มีไว้ในครอบครองซึ่งวัตถุอันตรายที่เป็นผลิตภัณฑ์สําเร็จรูปที่สํานักงาน คณะกรรมการอาหารและยาได้รับขึ้นทะเบียนไว้แล้ว เพื่อใช้รับจ้างทําความสะอาด พาหนะ ทําความสะอาดหรือซักแห้งเครื่องนุ่งห่ม และกําจัดตัวเบียนภายนอกของ สัตว์เลี้ยง ให้ได้รับการยกเว้นไม่ต้องแจ้งการดําเนินการและการขออนุญาตตามพระราชบัญญัติวัตถุอันตราย พ.ศ. 2535 

ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 26 เมษายน พ.ศ. 2547

สุดารัตน์ เกยุราพันธุ์

รัฐมนตรีว่าการกระทรวงสาธารณสุข
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ลบคําผิด ประเภทผลิตภัณฑ์สําเร็จรูป

ที่ประกอบด้วย HYDROCARBON SOLVENT

------------------------

อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วย HYDROCARBON SOLVENT ในผลิตภัณฑ์ที่ใช้เพื่อประโยชน์ในการลบคําผิด ประเภท ผลิตภัณฑ์สําเร็จรูป ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและ ระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

(1) ประโยชน์    ใช้ลบเพื่อแก้ไขคําผิด

(2) วิธีใช้          1.2.1 สําหรับชนิดป้าย

เขย่าภาชนะบรรจุเปิดฝาจุกขวดแล้วป้ายวัตถุอันตราย/ชื่อผลิตภัณฑ์

ตรงตําแหน่งที่ต้องการแก้ไข

1.2.1 สําหรับชนิดปากกา

เขย่าภาชนะบรรจุ เปิดฝาจุกขวดแล้วป้ายวัตถุอันตราย/ชื่อผลิตภัณฑ์

ตรงตําแหน่งที่ต้องการแก้ไข (หรือแจ้งตามวิธีใช้จริง)

(3) วิธีเก็บรักษา ปิดฝาให้สนิท เก็บให้ห่างจากเด็ก เปลวไฟ หรือความร้อน

(4) ค่าเดือน      1. ห้ามรับประทานหรือสูดดม

2. ระวังอย่าให้เข้าตา หรือถูกผิวหนัง

(5) วิธีแก้พิษเบื้องต้น

1. หากเข้าตา รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

2. หากได้รับพิษจากการสูดดม ให้รีบนําผู้ป่วยออกไปยังบริเวณที่มี อากาศถ่ายเทได้สะดวก

3. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน รีบนําส่งแพทย์ทันที พร้อมภาชนะบรรจุ ฉลาก หรือใบแทรกของ วัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา
ประกาศกระทรวงสาธารณสุข

เรื่อง กําหนดเกณฑ์ค่าคลาดเคลื่อนจากปริมาณที่กําหนดไว้ของสาระสําคัญในวัตถุอันตราย

ที่สํานักงานคณะกรรมการอาหารและยารับผิดชอบ

พ.ศ. 2555

-----------------------------

อาศัยอํานาจตามความในมาตรา 5 วรรคสาม และมาตรา 20 (3) แห่งพระราชบัญญัติ วัตถุอันตราย พ.ศ. 2535 และมาตรา 7 (2) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 อันเป็นกฎหมายที่มีบท บัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศกําหนดเกณฑ์ค่าคลาดเคลื่อนจากปริมาณ ที่กําหนดไว้ของสารสําคัญในวัตถุอันตรายที่ใช้ทางการสาธารณสุข เพื่อใช้เป็นเกณฑ์การวิเคราะห์ ผลิตภัณฑ์วัตถุอันตราย ดังนี้


ข้อ ๑ ให้ยกเลิกประกาศกระทรวงสาธารณสุข เรื่อง กําหนดเกณฑ์ค่าคลาดเคลื่อนจาก ปริมาณที่กําหนดไว้ของสารสําคัญในวัตถุอันตรายที่สํานักงานคณะกรรมการอาหารและยามีอํานาจหน้าที่ รับผิดชอบ พ.ศ. 2538 ลงวันที่ 18 พฤษภาคม พ.ศ. 2538


ข้อ ๒ เกณฑ์ค่าคลาดเคลื่อนที่อนุญาตให้มีได้สําหรับวัตถุอันตรายประเภทเทคนิคอลเกรดที่ใช้ ในการผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลง สัตว์แทะ และสัตว์อื่น หรือเพื่อประโยชน์ในการดับกลิ่น ที่ระบุปริมาณ สารสําคัญเป็นค่าต่ําสุด จะต้องมีปริมาณสาระสําคัญไม่ต่ํากว่าที่ระบุไว้


ข้อ ๓ เกณฑ์ค่าคลาดเคลื่อนของวัตถุอันตรายในผลิตภัณฑ์ที่นํามาใช้เพื่อประโยชน์ในการ ฆ่าเชื้อโรคหรือกําจัดกลิ่นในสระว่ายน้ําที่มีสารสําคัญที่ให้คลอรีนซึ่งระบุปริมาณสารสําคัญเป็นค่าต่ําสุด จะต้องมีปริมาณสารสําคัญไม่ต่ํากว่าที่ระบุไว้


ข้อ ๔ เกณฑ์ค่าคลาดเคลื่อนของวัตถุอันตรายในผลิตภัณฑ์ที่มีสารสําคัญที่ได้มาจากหรือเป็น ผลผลิตของเชื้อจุลินทรีย์ที่ใช้เพื่อประโยชน์แก่การระงับ และป้องกันอันตรายแก่บุคคล โดยมุ่งหมาย ในการกําจัดตัวอ่อนของยุงหรือแมลง (microbial larvicides) ที่ระบุปริมาณของสารสําคัญเป็นค่าความแรง (biopotency) ในหน่วย International Toxic Units (ITU/mg product) จะต้องมีค่าความแรงไม่ต่ํากว่า ร้อยละ 90 ของค่าความแรงที่ระบุไว้


ข้อ ๕ เกณฑ์ค่าคลาดเคลื่อนของวัตถุอันตรายอื่น ๆ ใช้เกณฑ์ค่าคลาดเคลื่อนตามตาราง ดังต่อไปนี้



|  |  |
| --- | --- |
| ปริมาณของสารสําคัญในวัตถุอันตรายที่ระบุไว้เป็น ร้อยละของน้ําหนักต่อปริมาตร (%w/v) ที่ 20 - 2 องศาเซลเซียสหรือร้อยละของน้ําหนักต่อน้ําหนัก(% w/w) | เกณฑ์ค่าคลาดเคลื่อนที่อนุญาตให้มีได้จากปริมาณของสารสําคัญที่ระบุ |
| มากกว่า 50% | ไม่เกิน + 2.5 กรัม/100 กรัมหรือ กรัม/100 มิลลิลิตร |
| มากกว่า 25% ถึง 50% | ไม่เกิน + 5% |
| มากกว่า 10% ถึง 25% | ไม่เกิน ± 6% |
| มากกว่า 2.5% ถึง 10% | ไม่เกิน + 10% |
| น้อยกว่าหรือเท่ากับ 2.5% | ไม่เกิน + 15%    สําหรับวัตถุอันตรายที่มี                      ลักษณะเป็นของเหลว                      และครีมไม่เกิน + 25%    สําหรับวัตถุอันตรายที่มี                      ลักษณะเป็นของแข็ง                      ผง เกล็ด และเม็ด |


ข้อ ๖ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 15 พฤษภาคม พ.ศ. 2555

วิทยา บุรณศิริ

รัฐมนตรีว่าการกระทรวงสาธารณสุข
ประกาศสํานักควบคุมเครื่องสําอางและวัตถุอันตราย

เรื่อง หนังสือรับรองการจําหน่าย (Certificate of Free Sale : CFS) เพื่อประกอบการนําเข้า

ผลิตภัณฑ์วัตถุอันตรายประเภทป้องกัน ควบคุม ไล่ กําจัดแมลง สัตว์แทะและสัตว์อื่น

----------------------------

โดยที่ข้อกําหนดเกี่ยวกับหนังสือรับรองการจําหน่าย (Certificate of Free Sale : CFS) ข้อ 4.4 ท้าย คําสั่งสํานักงานคณะกรรมการอาหารและยา ที่ 398/2544 เรื่อง การปฏิบัติเกี่ยวกับหนังสือรับรองการจําหน่าย (Certificate of Free Sale : CFS) เพื่อประกอบการนําเข้าผลิตภัณฑ์สุขภาพ กําหนดให้กองผลิตภัณฑ์สามารถ กําหนดข้อความอื่นๆ ในรายละเอียดได้

ดังนั้น เพื่อให้การนําเข้าผลิตภัณฑ์วัตถุอันตรายประเภทป้องกัน ควบคุม ไล่ กําจัดแมลง สัตว์แทะและ สัตว์อื่น ที่ต้องยื่นหนังสือรับรองการจําหน่ายประกอบการขึ้นทะเบียนผลิตภัณฑ์วัตถุอันตราย มีความเหมาะสม กับสถานการณ์ปัจจุบัน สํานักควบคุมเครื่องสําอางและวัตถุอันตราย จึงออกประกาศกําหนดข้อความอื่น ที่ จะต้องระบุในหนังสือรับรองการจําหน่าย (Certificate of Free Sale : CFS) ดังต่อไปนี้

ในหนังสือรับรองการจําหน่าย (Certificate of Free Sale : CFS) นอกจากจะต้องมีรายละเอียดตาม ข้อกําหนดเกี่ยวกับหนังสือรับรองการจําหน่าย (Certificate of Free Sale : CFS) ท้ายคําสั่งสํานักงาน คณะกรรมการอาหารและยา ที่ 398/2544 สั่ง ณ วันที่ 4 ตุลาคม พ.ศ. 2554 และคําสั่งสํานักงาน คณะกรรมการอาหารและยา ที่ 122/2548 สั่ง ณ วันที่ 25 กุมภาพันธ์ พ.ศ. 2548 แล้ว จะต้องระบุชื่อและ ปริมาณสาระสําคัญของวัตถุอันตรายนั้นด้วย


ผู้มีอํานาจลงนาม - ทั้งนี้ ตั้งแต่บัดนี้เป็นต้นไป

 

ประกาศ ณ วันที่ 12 เมษายน พ.ศ. 2554

 

(นายวัฒนา อัครเอกฒาลิน)

ผู้อํานวยการสํานักควบคุมเครื่องสําอางและวัตถุอันตราย
ประกาศกระทรวงสาธารณสุข

เรื่อง กําหนดแบบบัตรประจําตัวพนักงานเจ้าหน้าที่ตามพระราชบัญญัติวัตถุอันตราย พ.ศ. 2535

ในความรับผิดชอบของสํานักงานคณะกรรมการอาหารและยา

พ.ศ. 2561

----------------------------

อาศัยอํานาจตามความในมาตรา 5 วรรคสาม และมาตรา 56 วรรคสอง แห่งพระราชบัญญัติ วัตถุอันตราย พ.ศ. 2535 รัฐมนตรีว่าการกระทรวงสาธารณสุขออกประกาศไว้ ดังต่อไปนี้


ข้อ ๑ ให้ยกเลิกประกาศกระทรวงสาธารณสุข เรื่อง บัตรประจําตัวพนักงานเจ้าหน้าที่ ตามกฎหมายว่าด้วยวัตถุอันตราย พ.ศ. 2538


ข้อ ๒ บัตรประจําตัวพนักงานเจ้าหน้าที่ตามพระราชบัญญัติวัตถุอันตราย พ.ศ. 2535 ให้เป็นไปตามแบบท้ายประกาศนี้ โดยให้มีขนาด 5.4 x 8.4 เซนติเมตร และใช้ได้ตามระยะเวลา ที่กําหนดไว้ในบัตรแต่ต้องไม่เกินห้าปีนับแต่วันออกบัตร

ให้พนักงานเจ้าหน้าที่ผู้ขอมีบัตรประจําตัวยื่นคําขอตามแบบ บวอ.อย.1 ท้ายประกาศนี้ ต่อผู้ออกบัตรประจําตัวพนักงานเจ้าหน้าที่


ข้อ ๓ ให้บุคคลดังต่อไปนี้ เป็นผู้ออกบัตรประจําตัวพนักงานเจ้าหน้าที่

(1) หัวหน้าส่วนราชการระดับกรมขึ้นไป หรือผู้ที่ได้รับมอบหมายจากหัวหน้าส่วนราชการ สําหรับพนักงานเจ้าหน้าที่ในสังกัด

(2) ผู้ว่าราชการจังหวัด หรือผู้ที่ได้รับมอบหมายจากผู้ว่าราชการจังหวัด สําหรับพนักงานเจ้าหน้าที่ ในหน่วยงานของส่วนราชการซึ่งเป็นราชการบริหารส่วนภูมิภาคนั้น


ข้อ ๔ รูปถ่ายติดบัตรประจําตัวพนักงานเจ้าหน้าที่ให้ใช้รูปถ่ายที่ถ่ายไว้ไม่เกินหกเดือน ก่อนวันยื่นคําขอมีบัตรประจําตัวพนักงานเจ้าหน้าที่ ขนาด 2.5 X 3.0 เซนติเมตร ครึ่งตัว หน้าตรง ไม่สวมหมวกและแว่นตาสีเข้ม แต่งเครื่องแบบปฏิบัติราชการ เครื่องแบบพิธีการ หรือเครื่องแบบ เจ้าหน้าที่ของรัฐซึ่งตนสังกัด


ข้อ ๕ เมื่อบุคคลใดพ้นจากการเป็นพนักงานเจ้าหน้าที่หรือไม่มีสิทธิใช้บัตรประจําตัวพนักงาน เจ้าหน้าที่ ให้ส่งคืนบัตรประจําตัวพนักงานเจ้าหน้าที่ต่อหน่วยงานผู้ออกบัตร ภายในสามสิบวันนับแต่วันที่ พ้นจากการเป็นพนักงานเจ้าหน้าที่หรือไม่มีสิทธิใช้บัตรประจําตัวพนักงานเจ้าหน้าที่


ข้อ ๖ บัตรประจําตัวพนักงานเจ้าหน้าที่ ที่ออกตามประกาศกระทรวงสาธารณสุข เรื่อง บัตรประจําตัวพนักงานเจ้าหน้าที่ตามกฎหมายว่าด้วยวัตถุอันตราย พ.ศ. 2538 ให้ใช้ได้ต่อไป จนกว่าจะหมดอายุ แต่ต้องไม่เกินหนึ่งร้อยแปดสิบวันนับแต่วันที่ประกาศนี้บังคับใช้


ข้อ ๗ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 12 มกราคม พ.ศ. 2561

ปิยะสกล สกลสัตยาทร

รัฐมนตรีว่าการกระทรวงสาธารณสุข